«Ես պաշտոնում նշանակվել եմ մայիսի 22-ին։ Հունիսի 11-ին ընդունվել է կանոնադրությունը։ Չկար նման կառույց, սա լրիվ նոր կառույց է, ու էս նոր կառույցի պատերն ամեն քարը մեր ձեռքով ենք դրել, իրավական բոլոր ընթացակարգերն անցել ենք։ Որպեսզի ղեկավարը սկսեր գործ անել, հարկավոր էր կանոնադրություն, գրանցվել և այլն։ Հուլիսի 3-ին մենք նոր սկսել ենք անձնակազմը համալրել, և ես առաջին հանձնարարականներն եմ ստացել։ Համալրում ասելով՝ 24 հոգու մասին է խոսքը, այդ թվում՝ մաքրուհի, տեխնիկական այլ գործ անող, առաջին օրն իմ երկու խորհրդականներին հանձնարարել եմ և իրենց հետ եղել ենք զինվորական կենտրոնական հավաքակայանում, կատարել ենք մշտադիտարկում, օրերի ընթացքում հասկացել ենք, թե ինչ խնդիրներ պետք է կարգավորվի, որ կոռուպցիոն ռիսկերը նվազեցվեն, և տվյալներն ամփոփած տվել ենք և՛ վարչապետին, և՛ պաշտպանության նախարարին։ Օգոստոսի 1-ին նոր մեր անձնակազմի թիվը հասել է 52, օգոստոսի 15-ին նոր բյուջեն հաստատվել է, կառույցը դեռևս գնումներ չի իրականացնել սեփական կարիքները հոգալու համար։ Այսինքն՝ գործ ունենք մի իրավիճակի հետ, որ սպասելիքները մեծ էին, հնարավորությունները՝ քիչ», - ասաց Սանասարյանը։